Liek je očkovacia látka, ktorá chráni pred hepatitídou B. Liek pomáha telu vytvoriť si svoju vlastnú ochranu pred vírusom (protilátky). Používa sa u pacientov s ochorením obličiek: pacienti podstupujúci „hemodialýzu“ – kde sa dialyzačným prístrojom odstraňujú z tela odpadové látky. pacienti, ktorí plánujú podstúpiť „hemodialýzu“ v blízkej budúcnosti. Viac na adc.sk Použitie: Dávkovanie a dávkovacie schémy Základná imunizácia: pozostáva zo 4 samostatných 0,5 ml dávok, ktoré sa podajú podľa nasledujúcej schémy: 1 mesiac, 2 mesiace a 6 mesiacov od termínu prvej dávky. Od začiatku základného očkovania so schémou 0, 1, 2 a 6 mesiacov, po jej ukončenie, sa musí očkovať danou očkovacou látkou a nie inými komerčne dostupnými HBV očkovacími látkami. Posilňovacia dávka: Pre pacientov pred hemodialýzou a hemodialyzovaných pacientov sa má zvážiť podanie posilňovacej dávky na zaistenie ochrannej hladiny protilátok. Spôsob použitia Očkovacia látka sa má aplikovať intramuskulárne do oblasti deltového svalu. Pred resuspendovaním a po resuspendovaní sa očkovacia látka má opticky skontrolovať na prítomnosť cudzorodých častíc a/alebo zmenu fyzikálneho vzhľadu. Pred podaním sa očkovacia látka má dôkladne pretrepať. Upozornenie Očkovanie počas tehotenstva a dojčenia sa má vykonať len vtedy, ak pomer medzi rizikom a prínosom na individuálnej úrovni prevažuje nad možnými rizikami pre plod. Bezpečnosť a účinnosť očkovacej látky u detí vo veku menej ako 15 rokov neboli stanovené. ​​​​​​​Očkovanie má mierny vplyv na schopnosť viesť vozidlá alebo obsluhovať stroje. Uchovávať v chladničke (2 – 8 °C) Ďalšie osobitné upozornenia sú uvedené v SPC (časť 4.4).